**PAKKUMUSE ESITAMISE ETTEPANEK**

Riigimetsa Majandamise Keskus (edaspidi Hankija) teeb ettepaneku esitada pakkumus dünaamilise hankesüsteemi „RMK hallatavatelt maadelt jäätmete likvideerimine“ (viitenumber 286401) piiratud hankemenetluses nr 1-47.3519 **„RMK hallatavatelt maadelt jäätmete likvideerimine (10)“** (viitenumber 301861) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
2. **HANKELEPINGU ESE** 
   1. Käesoleva hanke eesmärgiks RMK hallatavatelt maaüksustelt jäätmete kogumine ja utiliseerimiseks üle andmine jäätmete käitlemist õigust omavale isikule.
   2. Hankega tellitakse koristustööd 2 (kahel ) objektil, asukohaga Saare maakond, Saaremaa vald, vastavalt tehnilisele kirjeldusele (lisa 1).
   3. Hanke tingimused ja tehniline kirjeldus on esitatud dünaamilise hankesüsteemi pakkumuse esitamise ettepanekus ning käesolevas pakkumuse esitamise ettepanekus ja nende lisades.
   4. Tehnilises kirjelduses kirjeldatud objektide töömahud on hinnangulised. Oluline on teostada kõik kirjeldatud nõutavad tööd objektidel. Kõik objektidelt koristatud jäätmed tuleb utiliseerida või anda utiliseerimiseks üle jäätmekäitlejale, kes suunab jäätmed võimalusel taaskasutusse ja teeb koostööd tootjavastutusorganisatsioonidega.
   5. Hankelepingu eseme tehniline kirjeldus on esitatud Lisa 1- tehnilises kirjelduses.
3. **PAKKUMUS**
   1. Pakkuja esitab RHR süsteemis keskkonnas täidetava pakkumuse maksumuse vormi.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud hankelepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.

Hankija ei hüvita hankelepingu täitmisel pakkujale mingeid täiendavaid kulusid ega tee täiendavaid makseid.

* 1. Pakkumuses tuleb arvestada nende tööde teostamisega, mis ei ole hanke alusdokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest.
  2. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.

1. **PAKKUMUSTE HINDAMINE**
   1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
   2. Kui võrdselt madalama kogumaksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
2. **HANKELEPINGU SÕLMIMINE**
   1. Hanke läbiviimise tulemusena sõlmitakse hankeleping1 (ühe) pakkujaga.
   2. Hankeleping sõlmitakse ühe edukaks tunnistatud pakkujaga hankelepingu projektis kindlaksmääratud tingimustel. Hankelepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.
   3. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale selle allkirjastamist.
3. **LISAD:**
   1. Lisa 1 – Tehnilise kirjeldus
   2. Lisa 2 – Hankelepingu vorm
   3. Lisa 3 – Asendiplaanid, fotod
   4. Lisa 4 – Tööde üleandmise- vastuvõtmise akti vorm